van joffr marien van assche en adriaen van maerslaer hoen
zwag in deen zijde en willem van horenbeke die geleit es
tot den goeden joes de keyser in dande
het zijn comen in recht voer meye en scepen van loeve joffr marie van
assche dochter hn robbrechts wilen van assche ridders en adriaen van
maerslaer als man en wittich momboir joffr machtelden sijns wijfs
oic dochter des voirs wilen hen robbrechts de welke ii joffr gegoet
en geerft zijn voer meye en scepen van loeve in allen den goeden des
voirs wilen hn robbrechts hoers vaders so wair die belegen sijn van clase
vanden eede die int jair ons hen xiiii en xxii iii dage in decembri
geleit was tot den goeden des voirs hen robbrechts welc goedinghe
gesciede xviii dage in merte int jair xiiii xxxix in deen zijde ende
willem van hoenbeke die na den rechte der stat van loeve beleidt
es tot den goeden joes de keyser in dande alse vanden goeden hier na
bescreve Inden yersten van ene dachmael bosch aen de ravestrate koor
goet noch van enen halven boend aen tselve goet gelegen te buggen
hout tuschen de goede scloests van swyneke en beatrisen schuermas
It van v dach bosch gelegen aen mijns hen bosch van buggenhout ov
deen zijde en de goede stijn vand camen ov dand zijde It van i dach
bosch gelegen tuschen scloests goet van zwyveke en stijnen vand camen
daer tuschen de voirs ptien aensprake en verantworden gesciede
also dat ten uutsten de ptien gewijst wordden tot hoen thoenisse
ten dage van thoenisse thoende de voirs wille met scepen brieve
van buggenhout dat de voirs joes de keyser met rechte vercregen
hadde tegen hn robbrechte van assche enen bosch geheten den
uuthouw drie dachmael groet luttel min of meer liggen met
den drien eynden aen scloests goet van swyneke en met den
vierden eynde aen jan haerts goet It noch ene bosch geheten
tghiselken i dach groet gelegen met den ii eynden aen scloests
goet van zwyneke en met den derden eynde aen een bosschelken
oic geheten tghiselken toebehoende joese marscalc voert thoende
hij met ene scepen brieve van buggenhout dat godevart van
hame met rechte vercregen hadde tegen den voirs h robbrechte
vijf dachmael bosch luttel min of meer geheten den uuthouw
gelegen te buggenhout met ene eynde aen dlangvelt mette
anden eynde aen jans van sente goerix goede en met den
derden eynde aent dwatlaet voert thoende hij met eenre
quitancien die de voirs claes vanden eede gegeve hadde en sijn
beleit quijtgescouden dat hem gedaen was mids macht va scepen